stanford-oval/wikipedia huggingface dataset:
זירו מוסטל
שנותיו האחרונות

בעשור האחרון לחייו שככה התלהבותו של מוסטל להמשיך ולשחק בתפקידים מעוררי אתגר אמנותי, תחת זאת העדיף לבחור בתפקידים שבהם ישתכר היטב. שורה של סרטים בהם הופיע בשלהי שנות ה-60 ותחילת שנות ה-70 זכו לביקורות פושרות, בהם "שוד הבנק הגדול" (1969), "המלאך לוין" (1970), ועוד. יחד עם זאת אף בתקופה זו היו למוסטל מספר הופעות יוצאות דופן, כך בסרט "שם בהשאלה", לצידו של וודי אלן, על תקופת הרשימה השחורה של הוליווד. הוא אף שב והופיע על הבמה בהצגות מחודשות של כנר על הגג. מוסטל אף הופיע כאורח בתוכנית הטלוויזיה האמריקאית "רחוב סומסום" ונתן קולו לסרט המצויר Watership Down. בקיץ 1977, זמן קצר לפני מותו, הופיע מוסטל בעונתה השנייה של תוכנית החבובות, התוכנית בכיכובו שודרה רק לאחר מותו.
בעת חזרות למחזה "הסוחר" (של ארנולד וסקר) בפילדלפיה, התמוטט מוסטל על הבמה והובהל לבית חולים. הוא אובחן כסובל מקשיי נשימה והכל ציפו כי ישתחרר במהרה. אולם, ב-8 בספטמבר 1977 התלונן מוסטל על סחרחורת ואיבד את הכרתו. הניסיונות להחיותו כשלו. לבקשתו, לא נערכה לו הלוויה פומבית, גופתו נשרפה ואפרו הושם באתר שלא פורסם.
כרזת המחזמר כנר על הגג בכיכובו של זירו מוסטל
זאגרב (כדוריד)

זאגרב (בקרואטית: RK Prvo plinarsko društvo Zagreb) היא קבוצת כדוריד מהעיר זאגרב שבקרואטיה, שמתחרה בליגה הקרואטית בכדוריד.
היסטוריה

הקבוצה נוסדה בשנת 1922. עד לשנות ה-60 של המאה ה-20 הקבוצה שיחקה בשיטת 11*11 שהייתה פופולרית באותה תקופה. הקבוצה זכתה מספר פעמים באליפות יוגוסלביה. לאחר התפרקות יוגוסלביה, הקבוצה הפכה להיות הקבוצה החזקה בקרואטיה. היא זכתה 22 פעמים ברציפות בליגה הקרואטית. במהלך העשור השני של המאה ה-21 הקבוצה נחלשה.
בזירה הבינלאומית הקבוצה שיחקה מספר פעמים בליגת האלופות בכדוריד וזכתה פעמיים. בנוסף לכך, היא הייתה בגמר ב"גביע מחזיקות גביע" (המפעל השני בחשיבותו באירופה).
תארים

ליגה: 2
זכייה בליגה היוגוסלבית: 1948,1949,1954,1956,1957,1962,1963,1965,1989
זכייה בליגה הקרואטית: 24 פעמים ברציפות 1991–2014
גביע: 24
זכייה בגביע היוגוסלבית:1962
זכיית בגביע הקרואטית: 22 פעמים בתקופה 1991–2014
ליגת האלופות בכדוריד: 2
זכייה: 1992,1993
וסטרלנד

וסטרלנד (בגרמנית Westerland, בדנית Vesterland) היא העיר הצפונית ביותר בגרמניה. היא שוכנת על האי זילט שבתחומי מדינת שלזוויג-הולשטיין שבגרמניה.
היסטוריה

וסטרלנד היא אחת מההתיישבויות המוקדמות ביותר באי זילט. לאחר שיטפון שפקד את המקום בשנת 1436 והרס חלק ניכר מההתיישבות של קהילת אידום, בנו הניצולים קהילה חדשה, צפון מזרחית להתיישבות הקודמת. היישוב החדש נקרא Hedigen.
האזכור הרשמי הראשון לשם וסטרלנט (Westerlant) מופיע בשנת 1462, שם שנבע ככל הנראה משמו של שדה שעיבדו תושבי הכפר טינום, הממוקם כ-4 קילומטרים דרום מזרחית לוסטרלנד.
בשנת 1634 נהרסה הכנסייה הישנה של אידום, ונבנתה מחדש הרחק מהים.
מספר התושבים לא היה גדול. בשנת 1636 היו במקום 43 משפחות, ובשנת 1695 - 76 משפחות. תושבי המקום התפרנסו מדיג וציד לווייתנאים.
בשנת 1855 הוחלט להפוך את וסטרלנד לאתר נופש על חוף הים, דבר שהוביל לגידול ניכר במספר תושביו. בשנת 1857 נפתח במקום המלון הראשון, ה-Dünenhalle. בתי מלון נוספים נבנו בהמשך, והמקום משך אליו תיירים רבים. האוכלוסייה במקום גדלה באופן עקבי: בשנת 1755 התגוררו במקום 490 תושבים, בשנת 1905 היו במקום 2,292 תושבים ובשנת 1934 - 3,614 תושבים. כיום מתגוררים במקום 9,032 איש.
נקודות עניין בעיר

מוקד המשיכה העיקרי של העיר הוא החוף והטיילת בת 6 הקילומטרים.
בעיר קיימים היום כ-30 מבנים היסטוריים ועוד 150 שנחשבים בעלי ערך היסטורי או ארכיטקטוני מיוחד.
בוסטרלנד ממוקם Heimatstätte für Heimatlose - בית קברות עתיק למלחים חסרי שם, שטבעו במהלך השייט בים בין השנים 1855-1905.
בעיר קיימים מספר מרכזי ספא.
הערות שוליים

1 2  Information on Sylt, syltgen.org
↑  Kunz, Harry; Steensen, Thomas, Taschenlexikon Sylt, Wachholtz, 2014. (בגרמנית)
↑  וסטרלנד, באתר התיירות של זילט (בגרמנית)
↑  Heimatstätte für Heimatlose בית הקברות, באתר https://www.insel-sylt.de/
| --- | --- |
בקרת זהויות :  NLI: 987007564224105171  GND: 4065764-4  LCCN: n80038373  NKC: ge338960  VIAF: 129000463   WorldCat (עם VIAF): 129000463
התנוונות משולבת סאב-אקוטית של חוט השדרה

| --- | --- |
 תחום:  נוירולוגיה 
 גורם:  מחסור בוויטמין B12 
 קישורים ומאגרי מידע
 DiseasesDB:  12591
 MeSH:  D052879
 MedlinePlus:  000723
 סיווגים
 ICD-10:  G32.0, E53.8
 
התנוונת משולבת סאב אקוטית של חוט השדרה (אנגלית: Subacute Combined Degeneration of Spinal Cord) מצב רפואי המתייחס לניוון העמודות הצידיות והאחוריות בחוט השדרה, לרוב כתוצאה ממחסור בוויטמין B12, ולעיתים פחות שכיחות כתוצאה ממחסור בוויטמין E או באטקסיה על שם פרידריך.
תסמינים קליניים

ממצאים פתולוגיים של מחלה זו כוללים אזורים של אובדן מעטפת המיאלין בעמודות אלו. החולים מציגים תמונה קלינית הכוללת חולשה ברגליים, בגו, תחושת נימול ועקצוץ שמחמירות פרוגרסיבית. הסימנים ההתחלתיים כוללים תחושת בגפיים הדיסטליות (כגון, כף היד והרגל), ולאחר מכן התפתחות של שיתוק מוטורי עם אטקסיה. שינויי ראיה ושינויים במצב המנטלי יכולים להתרחש גם הם- שינויי ראיה יכולים לכלול אטרופיה של עצב הראיה וסקוטומה (ליקוי בשדה הראיה המרכזי). שיתוק ספסטי יכול להתפתח עם הזמן, ותחושות מהמערכת הסנסורית כגון תחושות טמפרטורה, ויברציה ומגע נעלמות עם הזמן. סימן בבינסקי חיובי לעיתים נראה במהלך ביצוע בדיקה נוירולוגית. מחסור ממושך בוויטמין B12 עלול להוביל לנזק לא הפיך למערכת העצבים.
בדיקות מעבדה והדמיה

בבדיקות מעבדה בחלק מן המקרים קיימת אנמיה מגלובלסטית. רמת ויטמין B12 היא נמוכה. אם הסיבה למחסור בוויטמין B12 היא מחלות הקשורות לספיגת ויטמין זה מהמעיים, הרי שמבחן שילינג הוא פתולוגי.
בדיקות אלקטרופיזיולוגיות מצביעות על מעורבות של עצבים פריפריים, ובדיקת פוטנציאלים מעוררים evoked potentials יכולות להראות אבנורמליות המצביעה על מעורבות של עמודות אחוריות בחוט השדרה.
MRI הנעשה לחוט השדרה יכול להראות תמונה אבנורמלית של עמודות אחוריות בחוט השדרה.
טיפול

הטיפול יתבצע על ידי מתן ויטמין B12 על ידי זריקה תוך שרירית פעם ביום למשך שבועיים, ולאחר מכן אחת לשבוע למשך חודשיים ולאחר מכן מדי חודש.
אצל מטופל הסובל מחוסר משולב בוויטמין B12 וחומצה פולית, יש לטפל ראשית במחסור הנובע כתוצאה מ-B12, על מנת להימנע מזירוז תהליך של מחלה זו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
וין (אות)

| 0 | 1 | 2 | 3 | 4 |
| --- | --- | --- | --- | --- |
| שם | פרוטו-גרמנית | אנגלית עתיקה | נורדית עתיקה | נורדית עתיקה |
| שם | וינגיו | וין | וין | וין |
שם: "שמחה, אושר, חגיגה"
| צורה | פות'רק קדום | פות'רק | פות'רק מאוחר | פות'רק מאוחר |
צורה: 
יוניקוד: Ƿ  U+16A0
תעתיק: w
IPA: [w]
מספר הרונה: 8
וין (Ƿ ƿ, ידועה באנגלית בתור wynn, או ƿynn, ƿen) היא אות באנגלית עתיקה, שמקורה ברונה בעלת אותו השם וצורה דומה. 
האות נשאלה לכתב האנגלי באנגלית עתיקה כדי לציין את הצליל [w], כאשר הצליל [v] יוצג על ידי u (או v – שתיהן נחשבו לאותה האות). האות יצאה משימוש במאה ה-14, כאשר הוחלפה ברישום ⟨uu⟩, אשר התפתח לאות w.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות |  |
| פות'רק קדום: | ᚠ | ᚢ | ᚦ | ᚨ | ᚱ | ᚲ | ᚷ | ᚹ | ᚺ | ᚾ | ᛁ | ᛃ |  | ᛇ | ᛈ | ᛉ | ᛊ | ᛏ | ᛒ | ᛖ | ᛗ | ᛚ | ᛜ | ᛞ | ᛟ |   |   |   |   |   |
| אנגלית עתיקה: | ᚠ | ᚢ | ᚦ | ᚩ | ᚱ | ᚳ | ᚷ ȝ | ᚹ | ᚻ | ᚾ | ᛁ | ᛄ |  | ᛇ | ᛈ | ᛉ | ᛋ | ᛏ | ᛒ | ᛖ | ᛗ | ᛚ | ᛝ | ᛞ | ᛟ |   | ᚪ | ᚫ | ᚣ | ᛠ |
| פות'רק מאוחר: | ᚠ | ᚢ | ᚦ | ᚬ | ᚱ | ᚴ |   |   | ᚼ | ᚾ | ᛁ |  | ᛅ |   |   |   | ᛋ | ᛏ | ᛒ |   | ᛘ | ᛚ |   |   |   | ᛦ |   |   |   |   |
| תעתיק: | f | u | þ | a | r | k | g | w | h | n | i | j |  | ï | p | z | s | t | b | e | m | l | ŋ | d | o |  |  |  |  |  |
חואנה דה איברבורו

| --- | --- |

 לידה:  8 במרץ 1892 מלו, אורוגוואי 
 פטירה:  15 ביולי 1979 (בגיל 87) מונטווידאו, אורוגוואי 
 שם לידה:  Juana Fernández Morales 
 מדינה:  אורוגוואי 
 מקום קבורה:  Cementerio del Buceo 
 שפות היצירה:  ספרדית 
 סוגה:  שירה, שירה לירית 
 פרסים והוקרה:  מסדר הצלב הדרומי (1945)  מסדר השמש של פרו (1938)  בפסקה זו רשומה אחת נוספת שטרם תורגמה 
 
חואנה דה איברבורו (בספרדית: Juana de Ibarbourou;‏ 8 במרץ 1892 – 15 ביולי 1979), הידועה גם בשם חואנה דה אמריקה (Juana de América), הייתה משוררת אורוגוואית.
תולדות חייה ויצירתה

איברבורו נולדה בשם חואנה פרננדז מוראלס בשנת 1892 במלו שבאורוגוואי. ב-1909, בגיל 17, פרסמה לראשונה יצירה פרי עטה – סיפור בשם "Derechos femeninos" (ספרדית: "אור נשי").
דה איברבורו הייתה מהראשונים אשר ביטאו השקפות פמיניסטיות בדרום אמריקה. הד להשקפתה הפמיניסטית ניתן למצוא בשירים כגון "La Higuera" ו-"Como La Primavera". בנוסף הייתה דה איברבורו גם נטורליסטית ופנתאיסטית, וגם על כך כתבה ביצירותיה.
בעברית ראה אור בשנת 1966 הספר "חואנה דה איברבורו – מבחר יצירות", בתרגומה של ד"ר פנינה נוה, בהוצאת "עם הספר".
כתבים שפרסמה

Lenguas de diamante‏ (1919)
Raza salvaje‏ (1920)
La rosa de los vientos‏ (1930)
Oro y tormenta‏ (1956) – תימות תנ"כיות המשקפות את ההתעסקות שלה בסבל ובמוות.
Chico Carlo‏ (1944) – מכיל את זכרונותיה.
Obras completas (הוצ' שלישית, 1968).
ז'ורז' בטאיי

| --- | --- |

 לידה:  10 בספטמבר 1897 בילום, צרפת
 פטירה:  9 ביולי 1962 (בגיל 64) פריז, צרפת
 מקום קבורה:  וזלה 
 השקפה דתית:  אתאיזם 
 מקום לימודים:  École Nationale des Chartes
 זרם:  פילוסופיה קונטיננטלית, ניטשיאניות צרפתית
 תחומי עניין:  ארוטיקה, מטאפיזיקה, כלכלה, אנתרופולוגיה, ביקורת הספרות, סוציולוגיה, דת
 עיסוק:  ספרן, שרטט, סופר, פילוסוף 
 הושפע מ:  גאורג וילהלם פרידריך הגל, קרל מרקס, פרידריך ניטשה, זיגמונד פרויד, אלכסנדר קוז'ב, אמיל דורקהיים, המרקיז דה סאד, לב שסטוב, מרסל מוס
 השפיע על:  מישל פוקו, ז'אק דרידה, ז'יל דלז, ז'אק לאקאן, מוריס בלאנשו, ז'אן בודריאר, גי דבור, ג'ורג'ו אגמבן, מישל ליריס, רולאן בארת, ז'וליה קריסטבה
 מדינה:  צרפת
 יצירות ידועות:  סיפור העין
 בן או בת זוג:  סילביה בטאיי (1928–1934)  Diane Kotchoubey de Beauharnais (1951–1962)  Colette Peignot (1934–1938)  Denise Rollin (1939–1943) 
 צאצאים:  Laurence Bataille, Julie Bataille 
 חתימה:   
 
ז'ורז' אלבר מוריס ויקטור בטאיי (בצרפתית: Georges Albert Maurice Victor Bataille;‏ 10 בספטמבר 1897 – 9 ביולי 1962) היה פילוסוף ואינטלקטואל צרפתי שעסק בפילוסופיה, ספרות, סוציולוגיה, אנתרופולוגיה, צרכנות והיסטוריה של האמנות. כתיבתו, שכללה מאמרים, רומנים ושירה, חקרה נושאים כמו אירוטיקה, מיסטיקה, סוריאליזם ופריצת גבולות (transgression). ליצירותיו הייתה השפעה רבה על התפתחותן של אסכולות שונות בפילוסופיה ובביקורת התרבות, במיוחד על האסכולה הפוסט-סטרוקטורליסטית.
עבודותיו שראו אור בעברית

סיפור העין [1928] ת"א: הוצאת בבל, מצרפתית מור קדישזון, 1997
תיאוריה של הדת [1948] ת"א: הוצאת רסלינג, מצרפתית עידו בסוק, 2003
הבלתי אפשרי, ת"א: הוצאת רסלינג, מצרפתית אביבה ברק, 2005
החוויה הפנימית [1943], ת"א: הוצאת רסלינג, מצרפתית דניאלה יואל, 2010
לקריאה נוספת

Prévost, Pierre : Georges Bataille et René Guénon, Jean Michel Place, Paris. (ISBN 2-85893-156-9).
Creech, James, "Julia Kristeva's Bataille: reading as triumph,"Diacritics, 5(1), Spring 1975, pp. 62–68.
Michael Richardson, Georges Bataille: Essential Writings, SAGE, 1998, p. 232.
This fact is not mentioned in the biography by Michel Surya, but see the Chronology in Georges Bataille, Romans et récits, Pléiade, 2004, p. xciv.
Michel Surya, Georges Bataille: an intellectual biography, 2002; Georges Bataille, Choix de lettres (Paris: NRF), 1997.
Amine Benabdallah, "Georges Bataille et le fascisme: Vers une approche psychanalytique du concept d'Homo Sacer".
In an 'Autobiographical Note', Bataille describes his encounter with Nietzsche's writings in 1923 as "decisive" (Georges Bataille, My Mother, Madame Edwarda, The Dead Man, trans. A. Wainhouse, London, 1989, p. 218 as quoted in Michael Weston, Philosophy, Literature and the Human Good, Routledge, p. 19).
Bataille, Georges. "Nietzsche and Fascists", Acéphale, January 1937'
Surya, Michel. Georges Bataille: An Intellectual Biography, 2002, p. 474.
Georges Bataille, The Accursed Share, Volume 1: Consumption, trans. Robert Hurley (New York: Zone Books, 1991). ISBN 9780942299205.
Georges Bataille, Madame Edwarda in Œuvres complètes, tome III, Paris, Gallimard, 1971, notes, p. 491.
הערות שוליים

↑  Michael Richardson, Georges Bataille: Essential Writings, SAGE, 1998, p. 232.
↑  This fact is not mentioned in the biography by Michel Surya, but see the Chronology in Georges Bataille, Romans et récits, Pléiade, 2004, p. xciv.
↑  Michel Surya, Georges Bataille: an intellectual biography, 2002; Georges Bataille, Choix de lettres (Paris: NRF), 1997.
↑  Amine Benabdallah, "Georges Bataille et le fascisme: Vers une approche psychanalytique du concept d'Homo Sacer".
↑  In an 'Autobiographical Note', Bataille describes his encounter with Nietzsche's writings in 1923 as "decisive" (Georges Bataille, My Mother, Madame Edwarda, The Dead Man, trans. A. Wainhouse, London, 1989, p. 218 as quoted in Michael Weston, Philosophy, Literature and the Human Good, Routledge, p. 19).
↑  Bataille, Georges. "Nietzsche and Fascists", Acéphale, January 1937'
↑  Kendall, Stuart (2007). Georges Bataille (1. publ. ed.). London: Reaktion Books. p. 206. ISBN 978-1861893277. נבדק ב-27 באוגוסט 2014. {{cite book}}:  (עזרה)
| --- | --- |
בקרת זהויות :  NLI: 987007258230705171  PLWABN: 9810594640105606  BIBSYS: 3031792  BNC: 000040754  BNE: XX1721413  BnF: cb11885715h (data)  CANTIC: a10458839  CiNii: DA00018538  GND: 118507109  ICCU: CFIV042141  ISNI: 0000 0003 6864 0779  LCCN: n50025778  LNB: 000026704  MusicBrainz: 25b54537-d229-4527-8e8e-89f03ae575c2  NDL: 00432499  NKC: jn20000600658  NLA: 35015020  NLG: 69806  NLK: KAC199601803  NSK: 000015065  NTA: 06889435X  RERO: 02-A000016926  RKD: 368554  SELIBR: 211000  SNAC: w6h738jh  SUDOC: 026649446  Trove: 790708  ULAN: 500093456  VcBA: 495/282384  VIAF: 41834843   WorldCat (עם VIAF): 41834843
הצפנה מרובה

הצפנה מרובה (Multiple encryption) היא דרך להצפין מידע פעמים מרובות באמצעות מפתחות הצפנה שונים. קַסְקָדָת (Cascade) הצפנה היא הצפנה מרובה באמצעות אלגוריתמים שונים (ומפתחות שונים). הבחנה זו לא תמיד נעשית, לרוב מתייחסים להצפנה מרובה באופן כללי כאל קסקדה. מקובל שהצפנה מרובה עם מפתח זהה לא רק שאינה מניבה ביטחון רב יותר אלא אף מחלישה אותו ברוב המקרים, משום שההצפנה השנייה עלולה לבטל את הראשונה חלקית או באופן מלא. במיוחד בצפנים בהם ההצפנה והפענוח נעשים בפונקציה זהה. בפנקס חד-פעמי למשל, הצפנה חוזרת עם אותו מפתח שקולה לפענוח וכן בכל צופן זרם. יתרה מזו, סיבוכיות ההתקפה כנגד המערכת אינה עולה באופן ניכר, כיוון שהתוקף יודע שנעשה שימוש במפתח זהה (ההנחה היא תמיד שמספר ההצפנות, האלגוריתמים ששימשו להצפנה וכן סדר ההצפנה, ידועים לתוקף). המסקנה היא שמפתחות ההצפנה צריכים להיבחר באופן שיהיו בלתי תלויים סטטיסטית. כלומר לא תהיה דרך קלה להסיק מהו מפתח אחד בהינתן השני.
אחת הסיבות להצפנה מרובה היא הגברת ביטחון ללא צורך בפיתוח אלגוריתם חדש. הטכניקה הזו נוצלה ב-DES משולש בשל העובדה שמפתח ההצפנה של DES קצר מאוד (רק 56 סיביות). אולם יש להזהר שהצירוף אינו גורם לאפקט הפוך מהמצופה. יש לוודא שביטחון הצופן אכן השתפר וכי לא נוספו חולשות. יש לציין כי הצפנים הסימטריים המודרניים כמו AES, מציעים ביטחון רב עם מפתח 256 סיביות לכן מהיבט של ביטחון, רק במקרים קיצוניים השקעה בהצפנה מרובה כדאית.
בהגדרה כללית כאשר מציינים 'צפנים' בלשון רבים, מתכוונים בעיקר להצפנה סימטרית או א-סימטרית חוזרת עם מפתחות הצפנה שונים, לא בהכרח עם אלגוריתמים שונים (ראה בהמשך לגבי אלגוריתמים שונים). ישנן כמה תצורות עיקריות של הצפנה מרובה:
הצפנה עוקבת: בשיטה זו שנקראת גם קסקדה, פלט הצופן הראשון מהווה קלט לצופן השני והשני לשלישי וכן הלאה. כאמור חובה על המפתחות להיות בלתי תלויים סטיסטית זה בזה. המודל הזה אומץ על ידי הרשת החברתית האנונימית Tor, קיצור של The Onion Routing. האנלוגיה ברורה, תהליך הפענוח דומה לקילוף בצל, כל שכבה מייצגת הצפנה אחת. במקרה של TOR, המטרה אינה הגברת הביטחון אלא הסתרת זהות המשתמש על ידי הצפנת חבילת המידע ומקורה מספר פעמים באמצעות מפתחות הפומביים של השרתים האנונימיים. תהליך הניתוב של חבילה עובר דרכם, כאשר כל אחד מהם מסיר שכבת הצפנה אחת בהתאם למפתח הפרטי שברשותו.
הצפנה מרוכבת (product cipher): הוצעה לראשונה על ידי שאנון והיא בעצם הבסיס התאורטי לצפני בלוקים מודרניים. הרעיון הוא שילוב לא ליניארי כלשהו של מספר טרנספורמציות לחיזוק הביטחון. בשיטה זו אין מגבלה שמפתחות ההצפנה בין כל טרנספורמציה יהיו בלתי תלויים. מעשית המפתחות שבשימוש כל טרנספורמציה, הן פונקציה, לפעמים פשוטה של מפתח אחר, בדרך כלל קטן.
הצפנה מקבילית:  היא הצפנה של טקסט-המקור עם כל מפתח בנפרד ושילוב ביניהם באופן שיבטיח כי פענוח יצליח רק אם מפענחים את כל החלקים, כמו עם טרנספורמציית הכול או לא כלום, אפשר להשיג זאת עם חיבור ב-XOR כמו בפנקס חד-פעמי או על ידי סכמת חלוקת סוד.
הצפנה מרובה היברידית: אם משלבים בין השיטות השונות מתקבלת מערכת היברידית. דרך אחת לבנות מודל כזה היא באמצעות עץ הצפנות. שורש העץ הוא השכבה הראשונה של ההצפנה, הוספת שכבה מקבילית מרחיבה את העץ לרוחב, כלומר מוסיפה צמתים. ואילו הוספת שכבה רציפה או עוקבת מעמיקה את העץ בפקטור שהוא פונקציה של מספר הצופנים המרכיבים את סדרה. תוצאת הצפנת העץ היא פלט כל הצמתים שאין להם בנים.
הצפנה כפולה

התצורה הפשוטה ליישום הצפנה כפולה עוקבת היא להצפין את בלוק המידע פעמיים בזה אחר זה, עם מפתחות הצפנה שונים, כאשר פלט הצופן הראשון מהווה קלט לצופן השני, כדלהלן:
הצפנה כפולה > התקפת היפגשות באמצע

על פניו נראה כאילו הושג ביטחון כפול, אם אורך כל מפתח הוא  n סיביות, התקפת כוח גס על הצופן, כלומר ניסיון לנחש את המפתחות  K_{1},K_{2} על ידי ניסוי כל המפתחות האפשריים, אמורה להיות מסדר גודל של  2^{2n}. אולם תקיפת היפגשות באמצע שהועלתה לראשונה ב-1977 על ידי דיפי והלמן וכן מרקל מראה שניתן לשבור וריאציה זו ב- 2^{n+1} ניסיונות הצפנה במחיר של סיבוכיות מקום בסדר גודל של  2^{n}, בשל הזהות הבאה:  M=E_{K_{1}}(P)=E_{K_{2}}^{-1}(C), כלומר אם מצפינים את  P בכל  2^{n} האפשרויות של  K_{1} ומפענחים את  C בכל  2^{n} האפשרויות של  K_{2} אזי רק הזוגות  K_{1},K_{2} שמניבים זהות אמצעית  M זהה, הם פתרונות אפשריים. לאור זאת אפשר לבצע התקפת גלוי-ידוע כדלהלן: תחילה משיג התוקף טקסט-מוצפן כלשהו  C אשר הוצפן על ידי זוג המפתחות  K_{1},K_{2} (שאותם התוקף מנסה לחשוף) ואשר המקור שלו  P ידוע (סוג ההתקפה מניח שאפשר להשיג טקסטים-מוצפנים שמקורם ידוע). לאחר מכן בונה טבלה שבה שומר את כל ההצפנות האפשריות של  P, דהיינו  E_{K}(P) כאשר  K מייצג את כל  2^{n} המפתחות האפשריים. גודל הטבלה בסיביות יהיה  2^{n}\cdot m כאשר  m מייצג את גודל הבלוק של הצופן בסיביות (זו אמנם טבלה ענקית, ואף בלתי מעשית אם המפתח גדול, בכל אופן קיימות טכניקות לצמצום דרישות הזיכרון, ראה להלן). לאחר מכן מנסה את  E_{K}^{-1}(C) עבור כל מפתח אפשרי  K ובודק אם התוצאה כבר קיימת בטבלה. אם נמצאה התאמה, בסבירות גבוהה בידיו כעת  K_{1}' ו- K_{2}' בהם הוצפן  P. תיתכן תוצאה שגויה (false positive) כלומר אף על פי שהטקסט שהתקבל נכון המפתח אינו נכון דהיינו  K_{1}'\neq K_{1}, ההסתברות שהתגלו המפתחות הנכונים היא  2^{2n-2m}, במקרה של DES מדובר על הסתברות של  2^{-16}. כדי להיות בטוח הוא יכול לנסות את התהליך עם זוג  (P',C') אחר, להצפין את  P' עם  K_{1}' ו- K_{2}' ולבדוק אם התקבל  C'. הכנת הטבלה והחיפוש בה אינם עולים על סיבוכיות  2^{n} כל אחד, כלומר סיבוכיות ההתקפה היא  2\cdot 2^{n}=2^{n+1}. ייתכן שצריך להביא בחשבון גם את הזמן הדרוש למיון, שזה בערך  {\mbox{log}}(2^{n}). בכל אופן הושג שיפור קל בלבד.
אם אלגוריתם ההצפנה מקיים תכונות של חבורה, אזי תמיד קיים מפתח שלישי  K_{3} המקיים  C=E_{K_{2}}(E_{K_{1}})(P))=E_{K_{3}}(P). הצפנים הקלאסיים כולל צופן ויז'נר מקיימים תכונה זו. במקרה כזה ביטחון ההצפנה לא השתפר כלל, כי מציאת המפתח השלישי בכוח גס היא בסיבוכיות  2^{n}, כלומר כאילו התבצעה הצפנה אחת. מצד שני הוכח (במאמר שפורסם על ידי קמפבל וויינר לגבי DES אך ניתן להשליכו גם לאחרים) שבאופן כללי צופן בלוקים סימטרי מודרני שעושה שימוש בטבלת תמורה, בדרך כלל אינו מהווה חבורה ואינו סגור מבחינה פונקציונלית. לולא עובדה זו, התקפת 'נפגש באמצע' של הלמן ומרקל הייתה שוברת כל צופן בלוקים סימטרי בסיבוכיות של  2^{n/2} בקירוב שזה כחצי מהזמן הדרוש לכוח גס, במחיר של סיבוכיות מקום נוספת. הדברים נכונים בדרך כלל[דרוש מקור] גם לגבי אלגוריתמים א-סימטריים שמסתמכים על בעיות חישוביות מתורת המספרים.
תצורה יותר בטוחה של הצפנה-כפולה העמידה בפני ההתקפה האמורה, הומצאה על ידי דויס ופרייס. זוהי וריאציה של מצב הפעלה CBC והיא מעין הצפנה מקבילית. במקרה שמצפינים מספר בלוקים של מידע ברצף, כל בלוק טקסט-מקור מחובר ב-XOR עם תוצאת הצפנה קודמת עם מפתח אחר, לפני שהוא מוצפן. כדלהלן:
קסקדת הצפנה

המונח קסקדה או אשד מתייחס להצפנה עם מספר אלגוריתמים שונים ועם מפתחות הצפנה שונים. הרעיון הגיוני במקרים מסוימים כמו בסיטואציה שבה שני גורמים או ישויות ברשת מעוניינים לשתף ביניהם מידע סודי וכל אחד מהם סומך רק על אלגוריתם ההצפנה שבאמתחתו ואינו סומך על האלגוריתם השני, כי הוא חושש שתמצא דרך קלה לשבירתו בעתיד הקרוב. כדי שהם יוכלו להתקשר בבטחה, טבעי הדבר לחפש דרך שבה יוכלו לשלב את ביטחון שניהם, כך שאם תתגלה התקפה מעשית טובה כנגד אחד מהם, ביטחון המידע יישען על האלגוריתם השני ולהפך. בהנחה שלא סביר שימצאו בו זמנית דרכים קלות לשבירת כל האלגוריתמים המשתתפים בקסקדה.
במאמר משנת 1993 מצביע יואלי מאורר על חשיבות הצופן הראשון ברצף. למעט פנקס חד-פעמי כל צופן ניתן לשבירה, עובדה זו משליכה כי בהכרח קיימים מאפיינים מסוימים בטקסט המוצפן שייחודיים להצפנה ספציפית. בהצפנה מרובה, מאפיינים אילו עלולים לזלוג מהטקסט המוצפן הראשון לבאים אחריו ובכך להחלישם. או אם קיימת אינטראקציה קלה בין האלגוריתמים כגון במקרים בהם הצופן הראשון מוסיף מחרוזת טקסט קבועה כלשהי לתוצאת ההצפנה. פעולה נפוצה ביישומים מעשיים ונקראת מספר קסם, אזי הצופן השני יהיה פגיע להתקפת גלוי-ידוע. כעת אם האלגוריתם הראשון חלש, משמעות הדבר שנוסף בידי התוקף מידע שמאפשר לפרוץ את הבא אחריו וכן הלאה. כלומר הוכח שהתוצאה הכוללת לא תהיה חזקה יותר מהאלגוריתם הראשון. המסקנה היא שהטענה שהצפנה מרובה תהיה חזקה לפחות כמרכיב החזק ברצף עשויה להיות שגויה.
מאורר הוכיח שקסקדה של אלגוריתמים עם מפתחות שונים ובלתי תלויים זה בזה סטטיסטית, חזקה לפחות כמו האלגוריתם הראשון - בתנאי שהאלגוריתמים המשתתפים בקסקדה קומוטטיביים ביחס זה לזה (כמו בצופני זרם אחדים). כמו כן הוכיח שאפשר להגיע למבנה בטוח של סכמת הצפנה מרובה שבה הביטחון הכולל הוא לפחות כמו האלגוריתם החזק מביניהם. מכאן שבמצב הפעלה OFB שמדמה תכונות צופן זרם אפשר לבנות הצפנה מרובה ממספר אלגוריתמים באופן שיניב ביטחון לפחות כמו החזק מביניהם. למשל על ידי שילוב פנקס חד-פעמי ב-XOR.
ביטחון מערכת הצפנה מרובה תלוי גם בהנחה שכל מפתחות ההצפנה נותרים סודיים. ייתכן שצריך מודל מחמיר יותר, כי צריך לענות על השאלה האם המערכת נותרת חזקה לפחות כהצפנה יחידה, במקרה שאחד המפתחות נחשף. הגדרה זו של התקפת מוצפן נבחר מסומנת ME-CCA, בה נוסף מרכיב שנקרא 'אורקל חשיפת מפתח'. דהיינו לפי המודל יוצאים מהנחה שהתוקף מוסגל לפנות לאורקל היפותטי ולבקש חשיפת מפתח כלשהו (אבל לא את כולם) והשאלה היא כמה יקל בידו הדבר לפרוץ את המערכת כולה.
פרויקט NESSIE פרסם בשנת 2003 המלצות לאלגוריתמים אסימטריים ובין היתר המליץ להגברת הביטחון, להשתמש בהצפנה מרובה עם אלגוריתמים שונים המבוססים על בעיות שונות מתורת המספרים. למשל הצפנה עם RSA וגרסה כלשהי של דיפי-הלמן כמו ECC.
במאמר משנת 1984 הוכיחו שמעון אבן ועודד גולדרייך שחוזק קסקדה עוקבת (דהיינו פלט הצפנה א' משמש קלט להצפנה ב' וכו') כנגד התקפת גלוי-ידוע שווה לסכום גודל המפתחות, עבור  l הצפנות כל אחד עם מפתח בגודל  k החוזק הכולל יהיה  2^{lk}. הם מסכמים כי קסקדה של צופנים אקראיים אינה מהווה צופן אקראי, למרות זאת הקושי שבשבירת סכמה כזו אינו נופל מהקושי שבשבירת אחת מההצפנות. כמו כן הבעיה של הצבת חסם תחתון לשבירת קסקדה ארוכה היא בעיה קשה, קיומו של חסם כזה מצביע על כך ש- {\text{P}}\neq {\text{NP}}.
דוגמאות

קיימות כמה דרכים בטוחות לשילוב בין אלגוריתמים (גם סימטריים וגם א-סימטריים), תוך התחשבות באיומים המתוארים. הרעיון הוא לערבב את המסר לפני ההצפנה עם פנקס חד-פעמי אחד או יותר באמצעות XOR ולהצפין גם את הפנקסים החד-פעמיים שהופכים להיות חלק מהטקסט המוצפן. המחיר הוא שהטקסט המוצפן 'מתנפח' בפקטור של שנים או יותר תלוי בשיטה. כמו כן ההנחה היא שמחולל המספרים האקראיים בטוח לשימוש מבחינה קריפטוגרפית, אפשר להרחיב את השיטה למספר גדול יותר של אלגוריתמים. להלן סכמת הצפנה מרובה מקבילית עם פנקס חד-פעמי:
מכינים פנקס חד-פעמי  R באורך המסר  P המיועד להצפנה.
מכינים שני מפתחות הצפנה  K_{1},K_{2}.
מצפינים את  R באמצעות האלגוריתם הראשון  C_{1}=E_{K_{1}}(R).
מצפינים את  R\oplus P עם האלגוריתם השני  C_{2}=E_{K_{2}}(R\oplus P).
הטקסט המוצפן הוא שתי התוצאות  C_{1},C_{2}.
לפענוח מחשבים  P=E_{K_{2}}^{-1}(C_{2})\oplus E_{K_{1}}^{-1}(C_{1}).
גרסה מקבילית נוספת של אסמוט ובלקלי משנת 1981 שניתן להרחיבה גם להצפנות נוספות וכן לאלגוריתמים שונים (גם א-סימטריים) עושה שימוש בשני פנקסים חד-פעמיים והיא כדלהלן (ראה תרשים):
מייצרים זוג פנקסים חד פעמיים  R_{1},R_{2} באורך המסר  P המיועד להצפנה.
מכינים שני מפתחות הצפנה  K_{1},K_{2}
מצפינים את המספר האקראי הראשון:  C_{1}=E_{K_{1}}(R_{1})
מצפינים את המספר האקראי השני:  C_{2}=E_{K_{2}}(R_{2})
מערבבים את המסר ב-XOR אם שני המספרים האקראיים:  C_{3}=P\oplus R_{1}\oplus R_{2}.
תוצאת ההצפנה היא  C_{1},C_{2},C_{3}.
לפענוח מחשבים בסדר הפוך:  P=C_{3}\oplus E_{K_{1}}^{-1}(C_{1})\oplus E_{K_{2}}^{-1}(C_{2})
שים לב להתרחבות הצופן פי שלושה במקרה של הצפנה כפולה.
מבנה גנרי של הצפנה מרובה בשילוב סכמת חלוקת סוד

שיטה נוספת להצפנה מרובה שהוכחה כבטוחה כנגד התקפת מוצפן-נבחר לאלגוריתמים א-סימטריים בשילוב סכמת חלוקת סוד. בהנחה שהאלגוריתמים המשתתפים עמידים בפני התקפת גלוי-נבחר (רוב האלגוריתמים המעשיים עונים להגדרה זו), היא כדלהלן, כאשר  G ו- H הן פונקציות פסאודו-ראנדומליות בטוחות (בקיצור PRF):